**Výzva na predloženie ponuky**

(zákazka s nízkou hodnotou na uskutočnenie stavebných prác)

**Obec Slatvina**, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky s názvom:

**„Detské ihrisko v obci Slatvina”**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

Názov verejného obstarávateľa: Obec Slatvina

Sídlo: 053 61 Slatvina 63

Štatutárny zástupca: Mgr. Vladislav Vrábeľ

IČO: 00 329 541

DIČ: 20 21 331 521

IČ DPH: neplatca DPH

Tel.: +421 907 911 808

Fax: -

E-mail: obecslatvina@stonline.sk

Internetová stránka: www.slatvina.eu

**Kontaktná osoba:**

**Vo veciach verejného obstarávania**:

Názov: SPIŠ-VIEW-TRADING, spol. s r.o. Sídlo: Starosaská 15, 052 01 Spišská Nová Ves

Kontaktná osoba: Ing. Lucia Balogová

Telefón: +421 905 601 138

Email: svt@svt.sk

1. **Miesto predloženia/doručenia ponuky:**

Uchádzač predloží ponuku vypracovanú v súlade s bodom 13 tejto Výzvy na predloženie ponuky poštou, osobne na adresu: Obec Slatvina, obecný úrad, 053 61 Slatvina 63 alebo E-mailom na: svt@svt.sk.

1. **Predmet obstarávania:**

Predmetom verejného obstarávania k zákazke s názvom: **„Detské ihrisko v obci Slatvina“** je uskutočnenie stavebných prác v rámci projektu financovaného z Programu rozvoja vidieka.

Spoločný slovník obstarávania (CPV): 45000000-7 Stavebné práce

 45236110-4 Stavebné práce na stavbe plôch pre športové ihriská

1. **Typ zmluvy, ktorá bude výsledkom verejného obstarávania:**

S úspešným uchádzačom, ktorého ponuka splnila požiadavky určené verejným obstarávateľom vo Výzve na predkladanie ponúk, podmienky účasti a na základe výsledku, podľa kritéria na vyhodnotenie ponúk, ktorým je najnižšia cena v EUR s DPH, bude podpísaná zmluva o dielo.

1. **Podrobný opis predmetu zákazky (predmetu obstarávania):**

Predmetom tejto zákazky je stavba – detské ihrisko, ktoré sa nachádza v katastri obce Slatvina na parcele č. 15, bude slúžiť deťom z obecnej škôlky v Slatvine. Existujúci pozemok bude vybavený detským ihriskom certifikovaným podľa EN 1176.

Detské ihrisko bude pozostávať z týchto častí:

* Vežová zostava Universal 4U-203-D
* Kolotoč na sedenie KO-140K-10
* Preliezka Tunel PP-031K-10
* Reťazová hojdačka RH-102K-10
* Hojdačka Pes HP-020
1. **Predpokladaná hodnota zákazky:**

Predpokladanú hodnotu zákazky stanovil verejný obstarávateľ podľa pravidiel jej výpočtu vyjadrených v § 6 ZVO vo výške: **9 050,00 EUR** **bez DPH**

1. **Miesto a termín dodania predmetu zákazky:**

Verejný obstarávateľ požaduje zrealizovať predmet zákazky v obci Slatvina, okres Spišská Nová Ves.

Dodanie do 4 mesiacov od preberacieho a odovzdávacieho protokolu stavby.

1. **Financovanie predmetu zákazky:**

Zákazka bude financovaná z fondov EÚ (Program rozvoja vidieka), štátneho rozpočtu a z prostriedkov verejného obstarávateľa.

1. **Lehota na predloženie ponuky:**

Uchádzač môže svoju ponuku predložiť najneskôr do: **28.08.2019** do **11:00** hod. Rozhodujúci je termín doručenia ponuky verejnému obstarávateľov. Ponuky predložené po tomto stanovenom termíne nebudú zaradené do vyhodnocovania a budú vrátené uchádzačovi neotvorené.

1. **Spôsob predloženia ponuky:**

Uchádzač predloží ponuku poštou, osobne alebo e-mailom na adresy uvedené v bode 2 tejto Výzvy na predloženie ponuky (termín osobného predloženia ponuky si odporúča verejný obstarávateľ vopred dohodnúť na telefónnom čísle uvedenom v bode 1 tejto Výzvy na predloženie ponuky).

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Pre výber dodávateľa bude vyhodnocovaná celková cena za predmet zákazky uvedená v ponuke uchádzača. Ak je uchádzač platcom DPH, bude vyhodnocovaná cena bez DPH. Ak uchádzač nie je platcom DPH, vyhodnotená bude cena celkom. Ako úspešný uchádzač bude vyhodnotený uchádzač, ktorý ponúkne najnižšiu cenu za celý predmet zákazky.

1. **Pokyny na zostavenie ponuky:**

Uchádzač je fyzická osoba, právnická osoba alebo skupina takýchto osôb, ktorá na trhu poskytuje službu a predložila ponuku. Ponuka uchádzača musí obsahovať minimálne nasledovné doklady a údaje:

* 1. **Identifikačné údaje uchádzača:**

Minimálne požadované údaje: obchodné meno a sídlo uchádzača, IČO, DIČ, IČ DPH, telefón, e-mail, webová stránka. Verejný obstarávateľ odporúča, aby uchádzač predložil vyplnený formulár, ktorý tvorí Prílohu 1 tejto Výzvy na predloženie ponuky.

* 1. **Návrh uchádzača na plnenie kritéria na vyhodnotenie ponúk**

Predloží uchádzač vyplnením formuláru, ktorý tvorí Prílohu 2 tejto Výzvy na predloženie ponuky. Cena musí byť uvedená ako cena celkom za daný predmet zákazky s DPH uvedená v EUR. Uchádzač, ktorý nie je platcom DPH túto skutočnosť uvedie v návrhu na plnenie kritérií.

* 1. **Vykaz\_vymer\_Detske\_ihrisko\_Slatvina**

Predloží uchádzač vyplnený výkaz výmer, ktorý je prílohou výzvy na predkladanie ponúk.

* 1. **Fotokópia dokladu o oprávnení poskytovať stavebné práce IBA v prípade, ak nie je verejne dostupná**

Uchádzač predloží ponuku na celý predmet zákazky.

Doklady a dokumenty obsahujúce cenovú ponuku sa predkladajú v štátnom jazyku, to znamená v slovenskom jazyku, akceptuje sa ponuka aj v českom jazyku. Ak cenová ponuka bude obsahovať dokument v inom ako slovenskom alebo českom jazyku,  musí byť predložený v cenovej ponuke aj jeho preklad do slovenského jazyka. Ak sa zistí rozdiel v obsahu predložených dokladov, rozhodujúci je preklad v štátnom jazyku. Dokumenty predložené v českom jazyku nemusia byť preložené do slovenského jazyka.

Neumožňuje sa predložiť variantné riešenie

Verejný obstarávateľ umožňuje predloženie ponuky s ekvivalentným riešením. Pri použití ekvivalentného riešenia musí mať navrhované riešenie vlastnosti (parametre) rovnocenné alebo vyššie vlastnostiam (parametrom) výrobkov (materiálov, technológií, atd.), ktoré sú uvedené v technickej špecifikácii.

**V prípade predloženia cenovej ponuky poštou**, alebo osobne predloží uchádzač ponuku v neprehľadnom obale, pričom okrem svojej adresy a adresy uvedenej v bode 2 tejto Výzvy na predloženie ponuky aj nápis: **„Detské ihrisko v obci Slatvina - NEOTVÁRAŤ**“.

**Ak bude uchádzač predkladať cenovú ponuku E-mailom**, predloží uchádzač naskenované požadované dokumenty v prílohe E-mailovej správy, pričom v predmete správy uvedie nápis: **„Detské ihrisko v obci Slatvina - NEOTVÁRAŤ“.**

1. **Otváranie ponúk:**

Ponuky predložené uchádzačmi v lehote na predkladanie ponúk uvedenej v bode 10 tejto Výzvy na predloženie ponuky budú otvorené na adrese Obec Slatvina, obecný úrad, 053 61 Slatvina 63, dňa **28.08.2019** o **14:00** hod. Otváranie ponúk je neverejné.

1. **Ďalšie informácie verejného obstarávateľa:**

Verejný obstarávateľ oznámi výsledok verejného obstarávania uchádzačom písomnou, alebo elektronickou formou.

Verejný obstarávateľ si vyhradzuje právo neprijať ani jednu z predložených ponúk, ak sa podstatne zmenia okolnosti, za ktorých sa zadávanie zákazky vyhlásilo a nebolo ich možné predvídať.

Verejný obstarávateľ neorganizuje obhliadku miesta plnenia. Uchádzač si môže obhliadnuť stav kedykoľvek priamo na mieste.

Úspešný uchádzač sa zaväzuje strpieť výkon kontroly / auditu / overovania súvisiaceho s poskytnutými službami kedykoľvek počas platnosti a účinnosti Zmluvy o poskytnutí́ nenávratného finančného príspevku, a to oprávnenými osobami a poskytnúť im všetku potrebnú súčinnosť.

Oprávnené osoby sú:

* Riadiaci orgán a ním poverené osoby,
* Útvar následnej finančnej kontroly a ním poverené osoby,
* Najvyšší kontrolný úrad SR, Správa finančnej kontroly, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Splnomocnení zástupcovia Európskej komisie a Európskeho dvora audítorov,
* Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

Úspešný uchádzač - dodávateľ aj subdodávatelia sú povinní, pokiaľ sa ich to týka, že podľa § 4 ods. 1 druhá veta zákona č. 315/2016 Z.z. o registri partnerov verejného sektora, "Partner verejného sektora musí byť zapísaný v registri aspoň po dobu trvania zmluvy".

1. **Konflikt záujmov:**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní. V prípade identifikovania existencie konfliktu záujmov kedykoľvek v tomto postupe zadávania zákazky verejným obstarávateľom, tento prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

1. **Sociálny aspekt:**

Zhotoviteľ je povinný dodržať sociálny aspekt vo verejnom obstarávaní a to nasledovne: V prípade, ak zhotoviteľ bude potrebovať navýšiť svoje kapacity pre realizáciu daného diela, zamestná na realizáciu diela osoby dlhodobo nezamestnané. Pri hľadaní vhodných uchádzačov o zamestnanie poskytne objednávateľ zhotoviteľovi potrebnú súčinnosť spočívajúcu v predložení zoznamu nezamestnaných osôb. Splnenie predpokladov uchádzačmi o zamestnanie sa preukáže potvrdením príslušného Úradu práce, sociálnych vecí a rodiny o zaradení uchádzača do evidencie dlhodobo nezamestnaných.

Slatvina, 14.08.2019

.........................................................

Ing. Lucia Balogová

 osoba zodpovedná

za proces pre verejné obstarávanie

**Prílohy:**

Príloha 1: Identifikácia uchádzača - vzor

Príloha 2: Návrh na plnenie kritéria – vzor

Príloha 3: Vykaz\_vymer\_Detske\_ihrisko\_Slatvina

Príloha 4: Detske ihrisko\_Situacia

Príloha 5: Technická správa